### Beslutning

Rådmanden for Magistratsafdelingen for Sociale Forhold og Beskæftigelse besvarede forespørgslen i byrådets møde den 20. januar 2021.

**Forespørgsel fra V**

Baggrund

Der har været en række alvorlige underretninger vedr. Bosted Kilebo i Tilst. Flere beboere har oplevet voldsom mistrivsel, voldsanmeldelse af en medarbejder, problematiske magtanvendelser, pårørende-frustration, anonyme Georg Klausen, ledelsesafgange og meget mere.

Dan Kristoffersen (S) skriver b.la. i en pressemeddelelse: “Stor personalegennemstrømning, højt sygefravær og tilsvarende hyppigt brug af vikarer er forhold, som mere eller mindre har præget bostedet siden etableringen i 2015, og som har påvirket indsatsen, arbejdsmiljøet og samarbejdet med de pårørende i en uhensigtsmæssig retning,"

Formålet med forespørgslen er at sikre, at der kommer fokus på alle bosteder for borgere med handicap og i særdeleshed bostedet [adresse]. Alle sten skal vendes i denne sag, Venstre er optaget af, hvordan vi undgår, at Kilebo Skandalen ikke sker igen. Hvordan sikrer vi en bedre inddragelse af de pårørende, en bedre ledelse (der er udskiftet 4 leder på [adresse] i bostedets korte levetid). Hvordan sikrer vi kvalitet på alle [adresse] bosteder bliver markant bedre. Vi skal have genskabt tryghed, trivsel og livskvalitet for alle vores beboer.

Forespørgsel til borgmesteren til mundtlig besvarelse i byrådssalen. Borgmesteren har det øverste ansvar for at føre tilsyn med Rådmandsområdet MSB!

1. Hvornår er Borgmesteren blevet bekendt med voldsanklagerne på [adresse]?
2. Hvad har Borgmesteren gjort for at komme i dialog med de konkrete pårørende?
3. Hvordan har Borgmesteren sikret sit tilsyn med rådmanden MSB?
4. Hvordan vil Borgmesteren styrke tilsynet på alle bosteder i [adresse]?
5. Borgmesteren bedes redegøre for, hvordan borgmesteren vil sikre alle beboer en trygt ophold uden frygt for vold, chikane og fejlmedicinering på opholdsstederne og i særdeleshed på bostedet [adresse]?

Forespørgsel til Rådmanden for MSB til mundtlig besvarelse i byrådssalen

Venstre har i pressen kunne læse om de alvorlige underretninger om vold på opholdsstedet [adresse] og stiller herunder følgende spørgsmål til Rådmanden mhp. en forespørgselsdebat i byrådssalen.

1. Beskrivelse af hver af de 3 borgersager,  hvor der er indgivet anonyme underretninger, herunder indholdet af underretningerne.
2. Hvornår blev rådmanden bekendt med de forskellige underretninger?
3. Hvad har Rådmanden gjort i hver af de underretninger?
4. Hvor lang tid går der fra underretningen sendes til kommunen til at Rådmanden politianmelder evt. strafbare forhold?
5. Hvorfor har Rådmanden ikke taget skridt til at orientere byrådet som øverste ansvarlig om de alvorlige anklager?
6. Hvilke skridt har rådmanden taget for at komme i dialog med de pårørende?
7. Hvilke skridt har Rådmanden taget, for at genskabe tilliden og trygheden på [adresse]?
8. Hvad har Rådmanden gjort for at sikre samarbejdet med de pårørende Kilebo?
9. Hvor mange underretninger har rådmand Leif Johansen og forvaltning modtaget vedr.  Kilebo siden 2015 beskriv venligst indholdet af underretningerne og tidspunkt.
10. Socialtilsyn Midt skriver i sin påtænkte varsel/afgørelse, at tilsynet fortsat modtager mange henvendelser i sagen - vil rådmanden venligst beskrive de fremsende henvendelser?

Vil Rådmanden for MSB venligst give en mundtlig besvarelse i byrådssalen på [adresse] påbud:

1. Tilbuddets ledelse og medarbejdere skal gennemføre kompetenceudvikling i reglerne om magtanvendelse over for voksne.
2. Tilbuddet skal sikre, at kompetenceudviklingen i reglerne om magtanvendelse implementeres i praksis. Tilbuddet skal udarbejde en handleplan for, hvordan dette sikres. Handleplanen skal indeholde en tidsplan, og skal kunne godkendes af Socialtilsyn Midt.
3. Tilbuddet skal sikre, at borgerne trives i tilbuddet. Tilbuddet skal udarbejde en handleplan for, hvordan dette sikres. Handleplanen skal indeholde en tidsplan, og skal kunne godkendes af Socialtilsyn Midt.
4. Tilbuddet skal sikre, at den pædagogiske indsats understøtter, at der ikke forekommer vold over overgreb. Tilbuddet skal udarbejde en handleplan for, hvordan dette sikres. Handleplanen skal indeholde en tidsplan, og skal kunne godkendes af Socialtilsyn Midt.
5. Tilbuddet skal sikre, at de valgte tilgange og metoder anvendes i praksis. Tilbuddet skal udarbejde en handleplan for, hvordan dette sikres. Handleplanen skal indeholde en tidsplan, og skal kunne godkendes af Socialtilsyn Midt.
6. Tilbuddet skal sikre, at ledelsen besidder de nødvendige kompetencer i forhold til den daglige drift. Tilbuddet skal udarbejde en handleplan for, hvordan dette sikres. Handleplanen skal indeholde en tidsplan, og skal kunne godkendes af Socialtilsyn Midt.

Verner Sørensen

På vegne af Venstres byrådsgruppe

### Sagens forløb

16-12-2020 Aarhus Byråd
Sagens behandling blev udsat i byrådets møde den 16. december 2020.
 20-01-2021 [adresse]
Rådmanden for Magistratsafdelingen for Sociale Forhold og Beskæftigelse besvarede forespørgslen i byrådets møde den 20. januar 2021.